[{"text_idx": "#000003", "text": "Yn yr adroddiad o\u0302l-arolygiad gafodd ei gyhoeddi ddydd Iau, dywedodd arolygwyr eu bod yn hapus bod y llu yn parhau i ymrwymo i ddiogelu plant a'u bod wedi gwella eu cofnod o achosion."}, {"text_idx": "#000004", "text": "Ychwanegon nhw fod nifer y staff sy'n gweithio ar y math yma o achosion wedi cynyddu a bod y llu wedi gwella wrth fynd i'r afael a\u0302 phobl sydd wedi bod yn cam-drin plant."}, {"text_idx": "#000007", "text": "Roedd beirniadaeth hefyd bod y llu yn cadw plant yn y ddalfa dros nos heb reswm, a bod gwaith cofnodi yn y ddalfa o safon isel."}, {"text_idx": "#000009", "text": "Ychwanegodd y llu mai \"achosion llai cymhleth\" sy'n cael eu trin gan staff sydd ddim yn arbenigol, a bod pryderon diogelwch plant yn cael eu rheoli gan staff arbenigol."}, {"text_idx": "#000010", "text": "Dywedodd bod staff y ddalfa wedi eu hyfforddi i sicrhau mai dim ond pan fod angen yr oedd plant yn cael eu cadw, a bod darpariaeth llety addas i blant sy'n cael eu cadw yn y ddalfa yn destun arolwg."}, {"text_idx": "#000014", "text": "\"Hefyd, er bod gostyngiad yn nifer y plant sy'n cael eu cadw yn y ddalfa oherwydd iechyd meddwl, rhaid i'r llu leihau'r cyfanswm sy'n cael eu cadw yn y ddalfa dros nos.\""}, {"text_idx": "#000016", "text": "\"Mae mwy o welliannau i ddod, yn cynnwys gwasanaeth newydd sy'n rhoi help arbenigol i blant a phobl ifanc sy'n cael eu hadrodd ar goll.\""}, {"text_idx": "#000017", "text": "Dywedodd NSPCC Cymru eu bod a\u0302 phryder mawr am y methiannau sy'n cael eu hamlygu yn yr adroddiad."}]